| *Microstomus kitt*Mendo, mendo limón |
| --- |
|  |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Actinopterygii |
| Subclase: | Neopterygii |
| Infraclase: | Teleostei |
| Superorde: | Acanthopterygii |
| Orde: | Pleuronectiformes |
| Suborde: | Pleuronectoidei |
| Familia: | Pleuronectidae |
| Subfamilia: | Pleuronectinae |
| Xénero: | *Microstomus* |
| Especie: | ***M. kitt*** |

 |
| Nome binomial |
| *Microstomus kitt*(Walbaum, 1792) |

***Microstomus kitt*** é un peixe teleósteo da orde dos pleuronectiformes, familia dos pleuronéctidos e subfamilia dos pleuronectinos, unha das catro que integran o xénero *Microstomus*, e que é coñecida en galego como **mendo**, e tamén como **mendo limón**.

Trátase como todos os peixes da familia dos pleuronéctidos ten o corpo aplanado, asimétrico, e cos dous ollos situados no lado pigmentado do corpo.
dun peixe mariño, demersal, oceanódromo, de grande importancia económica, que pode alcanzar até os 65 cm de lonxitude e os 3 kg de peso, que habita en augas pouco profundas dos mares do noroeste de Europa, en fondos pedregosos de até profundidades duns 200 m, e que se distribúe desde o mar Cantábrico e o golfo de Biscaia, polo sur, até os mares de Barents e Branco, polo norte, incluíndo tamén as costas de Islandia.

Taxonomía
---------

A especie foi descrita en 1792 polo médico, naturalista e taxónomo alemán Johann Julius Walbaum, que lle adxudicou o nome de *Pleuronectes kitt*.

### Sinónimos

Ademais de polo nome orixinario e polo actualmente válido, a especie coñeceuse tamén polos sinónimos:

* *Microstomus latidens* Gottsche, 1835
* *Platessa pola* Cuvier, 1829
* *Pleuronectes gilli* Steindachner, 1868
* *Pleuronectes laevis* Shaw, 1803
* *Pleuronectes microcephalus* Donovan, 1803

### Nota sobre os nomes vulgares galegos

A bibliografía galega dispoñíbel pode dar lugar a confusións os nomes desta especie e de *Glyptocephalus cynoglossus*.  
Como vimos, Rodríguez Solórzano *el at.* denominan a *Microstomus kitt* como *mendo*, e Lahuerta e Vázquez, como *mendo limón*.  
Porén, estes últimos autores dan o sinónimo *mendo* a *Glyptocephalus cynoglossus*, mentres que ámbalas autoridades designan a esta especie como *coreano*,  
Por outra parte cómpre dicir que no *Gran dicionario Xerais da lingua*, na súa edición de 2009, define **MENDO**2 como "peixe pleuronectiforme (*Glyptocephalus cynoglossus*) de corpo longo, con pintas circulares máis pardas có resto da pel polo lombo e a aleta pectoral negra"; e o *Diccionario Cumio da lingia galega*, de 1999, tamén define **mendo**, na súa 2ª acepción, como "peixe mariño malacopterixio (*Glyptocephalus cynoglossus*) de forma plana semellante ao linguado", definición que se repite no *Gran dicionario Cumio da lingua galega*, de 2004, e máis no *Gran dicionario século 21 da lingua galega*, de 2006, coediteado este último con Galaxia.  
Ningún dos dicionarios destas editoriais define *coreano* co significado de peixe.

Características
---------------

As principais características de *Microstomus kitt* son as seguintes:

* Corpo ovalado, bastante máis ancho que o doutros peixes planos, de até 65 cm e 3 kg de peso (aínda que os espécimes capturados raramente superan os 40 cm).
* Cabeza pequena, coa boca así mesmo pequena.
* Pel e tacto áspero. A coloración do lado pigmentado ou superior é acastañada, con manchas máis escuras, e a do lado cego é abrancazada.
* Liña lateral case recta, con tan só unha lixeira curva por riba da aleta pectoral.

Bioloxía
--------

### Hábitat e distribución

Hábitat
É un peixe mariño, demersal, oceanódromo, que vive en augas pouco profundas dos mares do noroeste de Europa, sobre todo en fondos pedregosos a profundidades de entre os 10 e os 200 m (usualmente, de 10 a 150 m).

Distribución
Encóntrase entre os 72° N e os 43° N, e entre os 26° W e os 45° E, desde o mar Cantábrico e o golfo de Biscaia, polo sur, até os mares de Barents e Branco, polo norte, incluíndo tamén as costas de Islandia.

**Nota:** Ver mapa de distribución en AquaMaps for Microstomus kitt (Native range) Arquivado 07 de marzo de 2016 en Wayback Machine. na EOL.
Nutrición
Aliméntase de pequenos organismos bentónicos: crustáceos, vermes poliquetos, ofiúras e moluscos (quitóns e bivalvos), dos que semella que os poliquetos constitúen a base da súa dieta. Segundo parece, non se alimentan en inverno.

Reprodución
*Microstomus kitt* alcanza a madurez sexual (os machos primeiro) cando mide entre os 23 e os 30 cm, cando ten de 3 a 6 anos de idade. A desova prodúcese en zonas abrigadas, a profundidades de entre 50 e 150 m na maior parte da súa área de distribución. Os ovos son peláxicos, e miden de 1 a 1,5 mm de diámetro. Cando eclosionan dan lugar a larvas, así mesmo peláxiicas, de 4,5 a 5,5 mm de lonxitude. As larvas permanecen en mar aberto até que sofren a metamorfose que as transforma en peixes planos cando alcanzan entre 15 e 20 mm de lonxitude. Daquela, baixan cara ao fondo en augas relativamente profundas.

Pesca e usos
------------

### Pesca

*Microstomus kitt* péscase principalmente en inverno, mediante artes de arrastre, sendo unha valiosa captura adicional neste tipo de pesca.

As capturas desta especie rondaban, nos anos 1990, as 10.000 t. En 2007 a cota total de captura da Unión Europea (TAC) para *Microstomus kitt* e *Glyptocephalus cynoglossus* foi de 6.175 t, das cales foron apañadas 3.716 t, na súa maioría por pescadores do Reino Unido. No ano 2008 a TAC foi de 6.793 t e, en 2009, de 6.793 t.

### Usos

Comercialízase en fresco ou conservado en xeo.

Notas
-----

1. 1 2  *Microstomus kitt* (Walbaum, 1792) no WoRMS.
2. ↑  *Microstomus* Gottsche, 1835 no WoRMS.
3. 1 2 3  Rodríguez Solórzano, Manuel; Sergio Devesa Regueiro e Lidia Soutullo Garrido (1983): *Guía dos peixes de Galicia*. Vigo: Galaxia. ISBN 84-7154-433-4, p. 201-202.
4. ↑  Lahuerta Mouriño, Fernando e Francisco X. Vázquez Álvarez (2000): *Vocabulario multilingüe de organismos acuáticos*. Santiago de Compostela: Xunta de Galicia / Termigal. ISBN 84-453-2913-8, p. 82.
5. 1 2  Lahuerta e Vázquez (2000), p. 81.
6. 1 2 3 4 5 6  Muus, Bent J. *et al*. (1998), p. 270.
7. 1 2  Muus, B. J. & J. G. Nielsen (1999): *Sea fish. Scandinavian Fishing Year Book*, Hedehusene: Denmark.
8. ↑  Frimodt, C. (1995): *Multilingual illustrated guide to the world's commercial coldwater fish*. Oxford, England: Fishing News Books, Osney Mead.
9. ↑  Riede, K. (2004): *Global register of migratory species - from global to regional scales*. Final Report of the R&D-Projekt 808 05 081. Federal Agency for Nature Conservation, Bonn, Germany.
10. ↑  FAO-FIGIS (2001): "*Microstomus kitt*" en *A world overview of species of interest to fisheries*. FIGIS Species Fact Sheets. Species Identification and Data Programme-SIDP, FAO-FIGIS.
11. ↑  `*Microstomus kitt* (Walbaum, 1792) en FishBase.
12. ↑  Flintegård, H. (1987): *Fishes in the North Sea Museum's aquaria*. North Sea Museum, North Sea Centre, DK-9850 Hirtshals. Hirtshals Bogtryk/Offset A/S.
13. ↑  *Documents considered by the Committee on 21 January 2009* Arquivado 03 de marzo de 2016 en Wayback Machine. - European Scrutiny Committee. Hansard, 21 de xaneiro de 2009.
14. ↑  Barratt & Irwin (2008).

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Microstomus kitt***  |

### Bibliografía

* Barratt & Irwin (2008): *United Kingdom Sea Fishing Statistics 2007*, Londres: Marine and Fisheries Agency, 49. ISBN 0-85521-181-3.
* Cooper, J. A. & F. Chapleau (1998): "Monophyly and intrarelationships of the family Pleuronectidae (Pleuronectiformes), with a revised classification". *Fish. Bull*. **96** (4): 686-726.
* Muus, Bent J.; Jørgen G. Nielsen; Preben Dahlstrøm e Bente O. Nyström (1998): *Peces de mar del Atlántico y del Mediterráneo*. Barcelona: Ediciones Omega. ISBN 84-282-1161-2.
* Nelson, Joseph S. (2006): *Fishes of the World.* Nova York: John Wiley & Sons, Inc. ISBN 0-471-25031-7.

### Outros artigos

* Pleuronectiformes
* Pleuronéctidos
* Pleuronectinos
* *Microstomus*

### Ligazóns externas

* *Microstomus kitt* Arquivado 07 de marzo de 2016 en Wayback Machine. na EOL. Abundante información, imaxes, mapas de distibución e referencias *(en inglés)*
* *Microstomus kitt* na ADW.

|  |  |
| --- | --- |
| Control de autoridades | 
* Wd: Q127463
* MAG: 2778588567

 |

|  |  |
| --- | --- |
| Identificadores taxonómicos | 
* ADW: Microstomus\_kitt
* Dyntaxa: 206208
* EPPO: PLNCMI
* EUNIS: 124278
* FishBase: 1382
* GBIF: 5214022
* iNaturalist: 481841
* IRMNG: 11230443
* ITIS: 172888
* IUCN: 18227047
* NBN: NBNSYS0000176484
* NCBI: 106175
* Soortenregister: 138509
* TAXREF: 70545
* WoRMS: 127140

 |

|  |  |
| --- | --- |
| Identificadores | 
* UNII: P678OM0J69

 |